Produse și servicii furnizate în 2011

Pentru programul Energie inteligentă – Europa (EIE), s-au primit 384 de propuneri în cadrul cererii de propuneri și s-a luat parte la peste 100 de reuniuni pentru proiecte. Până la sfârșitul lunii martie 2011, agenția finalizase, în cea mai mare parte, negocierile contractuale pentru cele 44 de propuneri selectate în urma cererii de propuneri 2010. Majoritatea contractelor au fost semnate până la sfârșitul lunii aprilie 2011. Agenția a luat parte la peste 20 de zile de informare naționale. De asemenea, a răspuns unui număr de aproximativ 200 de solicitări vizând preverificarea ideilor de propuneri anterior depunerii propunerilor, într-un termen mediu de sub o săptămână. În cadrul activităților agenției, s-a pus un accent deosebit pe promovarea noii inițiative Build Up Skills („Construim competențe”), vizând formarea și calificarea forței de muncă din sectorul construcțiilor. Agenția a organizat un atelier în data de 16 martie, pentru a informa părțile interesate din sectorul construcțiilor, din cel al formării profesionale și din sfera instituțională cu privire la această inițiativă. Programul EIP – Rețeaua întreprinderilor europene (Enterprise Europe Network) Programul are în componență peste 580 de organizații partenere din 47 de țări, printre care și cele 27 de state membre ale UE. Pe lângă sarcinile de gestionare de proiect pentru 92 de contracte (acorduri de grant individuale) și pe lângă proiectul IPeuropAware, agenția este responsabilă și de animarea Rețelei întreprinderilor europene, precum și de gestionarea instrumentelor informatice și a bazelor de date necesare pentru a asigura comunicarea interactivă între partenerii din cadrul rețelei. În 2011, agenția a implementat următoarele acțiuni în numele Comisiei: — Rețeaua întreprinderilor europene: — operațiuni în cadrul rețelei; — sprijin pentru rețea (animare); — instrumente IT destinate rețelei. — Proiecte privind drepturile de proprietate intelectuală și portalul Your Europe Business. — Proiecte de primă aplicare și de replicare pe piață în domeniul ecoinovării. Ecoinovare Ecoinovarea este sprijinită prin programul PCI prin intermediul mai multor tipuri de măsuri (instrumente financiare, rețele care reunesc părți interesate de la nivel național și regional, proiecte de primă aplicare și de replicare pe piață). Agenției i s-a încredințat sarcina de a gestiona proiectele de primă aplicare și de replicare pe piață în domeniul ecoinovării, cu un buget orientativ de 185 de milioane de euro pentru perioada 2008-2013. În 2011, eforturile agenției s-au concentrat asupra următoarelor activități: — Finalizarea implementării cererii de propuneri 2010: negocierile au fost finalizate până la sfârșitul lunii noiembrie 2011; toate contractele (47) au fost semnate până la sfârșitul lunii noiembrie. — Noua cerere de propuneri 2011: a fost lansată în aprilie 2011 și a atras 280 de propuneri. Evaluarea centrală a avut loc între 21 noiembrie și 9 decembrie. Reuniunea finală a fost fixată pentru 14 februarie 2012. — Generarea și comunicarea de informații cu privire la proiectele de ecoinovare din cadrul EIP, conform celor stabilite în planul de activitate al agenției în materie de comunicare (alerte electronice la apariția de noi informații, actualizări regulate ale site-ului dedicat ecoinovării, transferarea bazei de date a proiectelor de ecoinovare pe un nou server, cu un nou contract pentru servicii de găzduire și de mentenanță, organizarea Zilei de informare europene 2011, în aprilie 2011). — Gestionarea proiectelor curente. Programul Marco Polo Activități-cheie: — Finalizarea implementării cererii de propuneri 2010 (s-au primit 101 propuneri). — Activități de promovare și implementare a cererii de propuneri 2011, în urma adoptării programului de activitate 2011 al programului Marco Polo; cererea a fost publicată la 21 octombrie, termenul pentru depunerea propunerilor fiind 16 ianuarie 2012. — Generarea și comunicarea de informații cu privire la programul Marco Polo, conform celor stabilite în programul de activitate al agenției în materie de comunicare. — Elaborarea de recomandări pentru DG MOVE (direcția generală competentă în acest domeniu) cu privire la implementarea programului Marco Polo și la evoluția viitoare a acestuia. — Gestionarea proiectelor curente.